Tremadog

Tremadog (vanasti ka Tremadoc) on küla Suurbritannias Walesis Gwyneddi tervikomavalitsuses Porthmadogi piirkonnas. Tremadogis on algkool.

Küla järgi on nime saanud Tremadoci lade.Stratigraafia terminoloogia

Küla rajas William Madocks, kes ostis sealsed maad aastal 1798. Aastal 1811 rajas ta sinna küla, mis on sellest ajast peale säilinud praktiliselt muutumatul kujul. Tremadog rajati range planeeringu järgi, asula juurde asutati ka ketrusvabrik, mille asemele hiljem rajati aga parkimistöökoda. Enamik küla hooneid on rajatud ühtse projekti järgi, ent selle juures asuvad ka mitmed villad. Aastal 1815 avati küla Glaslyni jõega ühendav kanal, mis on tänapäeval aga kuivaks jäänud ja kasutusel teena. Madocks rajas külla ka anglikaani kiriku ja metodisti kabeli. 

Aastal 1872 toimus seal eisteddfod.

Tuntud elanikke
T. E. Lawrence – ehk Araabia Lawrence
Eric Jones – Walesi alpinist
Mason Ryan – Walesi maadleja
Percy Bysshe Shelley – Inglise luuletaja
William Madocks – Briti poliitik
Rhys Meirion – Walesi laulja

Viited

Välislingid

Kategooria:Walesi asulad
Kategooria:Gwynedd